Żur il-grawnd ta' San Alwiġi matul dawn il-jumejn
Għal darboħra, ġewwa l-grawnd ta' San Alwiġi f'Birkirkara, qed issir is-SAC Fest li tiġi organizzata mill-istudenti tal-kulleġġ u tas-sekondarja flimkien mal-ħaddiema u volontiera. Matul dan it-tmiem il-ġimgħa, il-kbar kif ukoll iż-żgħar huma mistiednin iżuru l-grawnd, fejn isibu spettaklu ta' kant u mużika, logħob, ikel u xorb, wirja tal-klieb tal-pulizija, sparar bil-vleġeġ u xwabel, kif ukoll żona ta' talb. Bejn illum, is-Sibt u għada, l-ispettaklu għall-familja kollha ma' jonqosx, flimkien mal-entużjazmu tal-istudenti li se jqattgħu jumejn mill-ħidma tal-iskola biex juri t-talenti u l-ħidmiet tagħhom.